**ELŐTERJESZTÉS**

**Tiszavasvári Város Önkormányzata Képviselő-testületének**

**2022. február 24-én**

**tartandó rendes képviselő-testületi ülésére**

Az előterjesztés tárgya**: az EKIK által benyújtott pályázatok utólagos jóváhagyása**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/……………/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30 |
| Szociális és Humán Bizottság | SZMSZ 5. melléklet 1.9. |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné EKIK intézményvezető | vktiszavasvari@gmail.com |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. február 17.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez –**

**Az EKIK által benyújtott pályázatok utólagos jóváhagyásáról**

**Tisztelt Képviselő-testület!**

**I.**Az Egyesített Közművelődési Intézmény és Könyvtár - Vasvári Pál Múzeum intézményegysége **pályázatot nyújtott be** **az Agrárminisztérium HUNG-2022. pályázati felhívására** a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására, melyben a zúzoslé, mint helyi érték népszerűsítése szerepel.

**A pályázat nem igényelt önrészt, 100%-ban támogatott.** A pályázat benyújtására 2022. február 2. napján 8 órától volt lehetőség, melyet a 9158. pályázati azonosító szám alatt benyújtottak.

**A pályázat keretében igényelt támogatás összege 4.000.000,- Ft**, melyből nyertes pályázat esetén 3.000.000,- Ft-ot a Zúzosléfőző verseny egész napos programjának megvalósítására fordítanak.

**II**.Az Egyesített Közművelődési Intézmény és Könyvtár Találkozások Háza intézményegysége **pályázatot nyújtott be a Nemzeti Kulturális Alap Közművelődési Kollégiuma által meghirdetett pályázati felhívásra**.

Pályázati cél: **Hazai kamarajellegű 80-120 fős közösségépítő terasz-rendezvények megrendezése, helyi és országos programok vegyítése, irodalom, zene, színház és egyéb műfajok találkozása, crossoverek megrendezése**. Altéma kódszáma: 205132/133

**A pályázat nem igényel saját forrást, a nevezési díj: 10.000,- +Áfa** volt. A pályázat benyújtási határideje: 2022. február 22. **Az igényelt támogatás összege: 1.000.000,- Ft**

Nyertes pályázat esetén a három programelemből álló rendezvénysorozat a Találkozások Háza belső udvarában valósul meg a nyári időszakban.

Az intézményvezető kéri a Képviselő-testület utólagos jóváhagyását a két benyújtott pályázat vonatkozásában. Az EKIK minden lehetőséget igyekszik kihasználni, hogy az intézményi költségvetésen, az önkormányzati támogatáson túl emelje a rendezvényekre fordítható keretet annak érdekében, hogy a tavalyi színvonalon tudják megszervezni programjaikat, illetve növeljék a rendezvényeik számát főleg a nyári időszakban.

Kérem a Képviselő-testületet az előterjesztés megtárgyalását követően hozza meg döntését.

Tiszavasvári, 2022. február 17.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2022. (II.24.) Kt. számú**

**határozata**

**Az EKIK által benyújtott pályázatok utólagos jóváhagyásáról**

Tiszavasvári Város Önkormányzata Képviselő-testülete „Az EKIK által benyújtott pályázatok utólagos jóváhagyásáról” szóló előterjesztést megtárgyalta és az alábbi határozatot hozza:

1.**Jóváhagyja** az Egyesített Közművelődési Intézmény és Könyvtár - Vasvári Pál Múzeum intézményegysége által **az Agrárminisztérium HUNG-2022. pályázati felhívására** a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására benyújtott, önerőt nem igénylő pályázatot.A pályázat keretében igényelt támogatás összege 4.000.000,- Ft

2.**Jóváhagyja** az Egyesített Közművelődési Intézmény és Könyvtár - Találkozások Háza intézményegysége által **a Nemzeti Kulturális Alap Közművelődési Kollégiuma által meghirdetett pályázati felhívásra** benyújtott, 205132/133 altéma kódszámú, önerőt nem igénylő pályázatot. A pályázat keretében igényelt támogatás összege 1.000.000,- Ft.

**Határidő**: 1. és 2. pont esetében azonnal **Felelős**: Szőke Zoltán polgármester

3.Felkéri az EKIK intézményvezetőjét, hogy a pályázat eredményéről tájékoztassa a képviselő-testületet.

**Határidő**: azonnal **Felelős:** Kulcsár Lászlóné intézményvezető