**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. február 24-én tartandó rendes ülésére**

Az előterjesztés tárgya: „Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat közbeszerzési eljárással kapcsolatos közbenső döntés

Melléklet: Bíráló Bizottsági jegyzőkönyv

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/118- 42/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. február 23.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**„Iparterület kialakítása Tiszavasváriban” című**

**TOP-1.1.1-15-SB1-2016-00005 azonosítószámú pályázat**

**közbeszerzési eljárással kapcsolatos közbenső döntés**

Tisztelt Képviselő-testület!

A 2021. október 19-én megtartott rendkívüli ülésen a Testület a 92/2021. (X.19.) Kt. számú határozatával elfogadta az „Iparterület kialakításaTiszavasváriban” című pályázat megvalósításához a 3. közbeszerzési eljárás lefolytatásához szükséges dokumentumokat, mely eljárás ajánlattételi határideje eredetileg 2022. január 6. 16:00 volt. Az eljárás során voltak kiegészítő tájékoztatáskérések, melyek hatására az ajánlattételi határidőt módosítani kellett, így a végső beadási határidő 2022. január 28. 12:00 volt.

Az 1. rész (Inkubátor csarnok) tekintetében 4 ajánlat érkezett, a 2. részre (Útépítés és csapadékvíz elvezetés) 3 ajánlat, míg a 3. rész (Közmű kiépítés) vonatkozásában pedig 1 ajánlat érkezett be.

Az ajánlattételi felhívásban ajánlattételi biztosíték megfizetését kötöttünk ki, melyet egy Ajánlattevő, a NapÉp Építő Kft. (4552 Napkor, Ipartelep u. 6.) nem teljesített, így a közbeszerzésekről szóló 2015. évi CXLIII. törvény (továbbiakban: Kbt.) 73. § (1) bekezdés e) pontja, valamint a Kbt. 73. § (6) bekezdés b) pontja alapján az ajánlat érvénytelen.

**„73. § (1)** Az ajánlat vagy a részvételi jelentkezés érvénytelen, ha

**e)** egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit”

**„73. § (6)** Az (1) bekezdés *e)* pontja alapján érvénytelen különösen az ajánlat, ha

**b)** az ajánlattevő az ajánlati biztosítékot határidőre nem vagy az előírt mértéknél kisebb összegben bocsátotta rendelkezésre”

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. február 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (II.24.) Kt. számú**

**határozata**

**„Iparterület kialakítása Tiszavasváriban” című**

**TOP-1.1.1-15-SB1-2016-00005 azonosítószámú pályázat**

**közbeszerzési eljárással kapcsolatos közbenső döntés**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **Az "Ipari park kialakítása Tiszavasváriban” tárgyú közbeszerzési eljárásban** - Bíráló Bizottság javaslatát elfogadva – a Kbt. 73. § (1) bekezdés e) pontja alapján **érvénytelennek nyilvánítja a NapÉp Építő Korlátolt Felelősségű Társaság** (4552 Napkor Ipartelep Utca 6**.**) **ajánlatát.**

**2. Felkéri a polgármestert, hogy a döntésről értesítse a NapÉp Építő Korlátolt Felelősségű Társaságot.**

**Határidő**: Azonnal **Felelős:** Szőke Zoltán polgármester