**ELŐTERJESZTÉS**

**Tiszavasvári Város Önkormányzata Képviselő-testületének**

**2022. február 24-én**

**tartandó rendes képviselő-testületi ülésére**

Az előterjesztés tárgya**: a fogorvosi ügyeleti ellátás jövőbeni biztosításáról**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/100/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.24 |
| Szociális és Humán Bizottság | SZMSZ 5. melléklet 1.15. |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. február 16.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A fogorvosi ügyeleti ellátás jövőbeni biztosításáról**

**Tisztelt Képviselő-testület!**

A Szabolcs-Szatmár-Bereg Megyei Kormányhivatal szakmai konzultáció keretében jelezte, hogy Tiszavasvári Város Önkormányzata Képviselő-testületének az egészségügyi alapellátási körzetetek megállapításáról szóló 32/2017.(XI.30.) **önkormányzati rendelete (a továbbiakban: Ör.) nem tartalmaz rendelkezéseket a fogorvosi ügyeleti ellátásról, emiatt az önkormányzat csak részben tesz eleget jogszabályi kötelezettségének.**

Az egészségügyi alapellátásról szóló 2015. évi CXXIII tv. (a továbbiakban: Eüatv.) 5.§-a szerint

„5.§ (1) A települési önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó háziorvosi, házi gyermekorvosi és **fogorvosi ügyeleti ellátásról,**

d) a védőnői ellátásról és

e) az iskola-egészségügyi ellátásról.”

Magyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontja a helyi önkormányzat kötelező feladataként határozza meg az egészségügyi alapellátás biztosítását. Tiszavasváriban a fogorvosi alapellátáshoz kapcsolódó ügyeleti ellátás jelenleg nem megoldott.

**Elsődlegesen tájékoztatást kértem a Nemzeti Egészségbiztosítási Alapkezelőtől a fogorvosi ügyeleti ellátás szervezeti kereteire és finanszírozására vonatkozóan, az alábbi tájékoztatást adták:**

„Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Korm.rendelet 22.§ (7) bekezdése, valamint a 23.§ (3) bekezdése rendelkezik a fogászati ügyeletekről és azok finanszírozásáról:

22.§ (7) Fogászati alapellátás körébe tarozó sürgősségi ellátásra a 23.§ (3) bekezdése szerinti feltételekkel

a) a fővárosban legfeljebb hat,

b) a 20 000 főt meghaladó lakosságszánú településeken legfeljebb egy,

c) a b) pont alá nem tartozó települések bármilyen jellegű bevonásával 20 000 főt meghaladó lakosságszám esetén legfeljebb egy, valamint az e rendelet hatálybalépésekor is működő ügyeleti szolgálatra köthető finanszírozási szerződés.

Tekintettel arra, hogy jelenleg a Tiszavasvári Önkormányzat tekintetében finanszírozott lakosságszám 14.102 fő, így kizárólag a város ellátására önálló fogászati ügyelet nem hozható létre a jelenlegi szabályozás alapján.

Amennyiben több önkormányzat összefogásával létrejön a szükséges létszám, a rendelet az alábbiakban határoz az ügyelet finanszírozásáról.

23.§ (3) A fogászati ügyelet alapdíja:

a) 50 000 fő alatti lakosságszám esetében, folyamatos elérhetőség biztosításával, minimum napi 4 óra helyszíni tartózkodással 480 000,-Ft/hó,

b) 50 001-100 000 fő közötti lakosságszám esetében, folyamatos elérhetőség biztosításával, minimum napi 6 óra helyszíni tartózkodással 542 000,-Ft/hó,

c) 100 000 fő feletti lakosságszám esetében, folyamatos elérhetőség biztosításával, minimum napi 4 óra helyszíni tartózkodással 638 000,-Ft/hó,

d) kizárólag munkaszüneti napokon, heti pihenőnapokon, valamint ünnepnapokon az a)-c) pontban foglalt folyamatos elérhetőséggel és az előírt helyszíni tartózkodással biztosított fogászati ügyeleti ellátás esetében az a)-c) pont szerinti összeg 50%-a.”

Tekintettel fentebb ismertetett jogszabályhelyekre, látható, hogy önálló fogászati ügyelet nem hozható létre Tiszavasváriban. Mindenképpen feladatellátási megállapodás keretében kell ellátni a fogorvosi ügyeletet. Előzetesen megkerestem a nyíregyházi Egészségügyi Alapellátási Igazgatóságot, tájékoztatást kérve vállalnák-e és milyen feltételekkel a tiszavasvári lakosok ellátást. **Tájékoztattak arról, hogy intézményük az együttműködés lehetőségét támogatja, viszont a megállapodás megkötésének részleteiről a 2022. évi bizottsági ülést követően van lehetőségük tárgyalni.**

A kötelező feladatellátás miatt mindenképpen szükséges biztosítani, hogy a fogorvosi ügyelet ellátása a jövőben megoldott legyen. **Fontos megjegyezni, hogy ennek kiadási oldala várható, mellyel kapcsolatban jelenleg nem áll rendelkezésünkre információ**, így az önkormányzat költségvetésébe sem került betervezésre kiadás.

Pozitívnak értékelem a nyíregyházi Egészségügyi Alapellátási Igazgatóság visszajelzését, és javaslom, hogy a képviselő-testületi határozat megküldésével erősítsük meg azt a szándékot, hogy az Igazgatóság együttműködésével kívánjuk a fogorvosi ügyeleti ellátást megvalósítani. Az egyeztetések eredményéről a képviselő-testületet tájékoztatom, illetve a feladatellátási megálapodás megkötése a képviselő-testület hatáskörébe tartozik.

Tiszavasvári, 2022. február 16.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2022. (II.24.) Kt. számú**

**határozata**

**A fogorvosi ügyeleti ellátás jövőbeni biztosításáról**

Tiszavasvári Város Önkormányzata Képviselő-testülete az egészségügyi alapellátásról szóló 2015. évi CXXIII tv. 5.§ (1) bekezdés c) pontjában foglalt kötelezettsége teljesítése érdekében az alábbi határozatot hozza:

1.Kezdeményezi, hogy Tiszavasváriban az egészségügyi alapellátás körébe tartozó fogorvosi ügyeleti ellátás az Egészségügyi Alapellátási Igazgatósággal (4400 Nyíregyháza, Szent István utca 14. szám) kötött feladatellátási megállapodás alapján kerüljön biztosításra.

2.Felhatalmazza a polgármestert a feladatellátási megállapodás megkötéséhez szükséges egyeztetések lefolytatására.

**Határidő**: 1. és 2. pont esetében azonnal **Felelős**: Szőke Zoltán polgármester

3.Felkéri a polgármestert, hogy a feladatellátási megállapodást terjessze a képviselő-testület elé.

**Határidő**: esedékességkor **Felelős**: Szőke Zoltán polgármester