**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. február 24-én tartandó rendes ülésére**

Az előterjesztés tárgya:

**A Tiszavasvári Sport Klub által a Magyar Kosárlabda Szövetséghez, valamint a Tiszavasvári Sportegyesület által a Magyar Kézilabda Szövetséghez benyújtandó TAO pályázatok Sportfejlesztési Programjához szükséges nyilatkozatok rendelkezésre bocsájtása, önrész biztosítása**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea/Kovács Edina

Az előterjesztés ügyiratszáma: TPH/3245-1/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.4. pontja |
| Szociális és Humán Bizottság | SZMSZ 5. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Leányvári Attila | Tiszavasvári Sport Klub elnöke | lvattila@gmail.com |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |

Egyéb megjegyzés: nincs

Tiszavasvári, 2022. február 23.

**Petruskáné dr. Legeza Tímea/Kovács Edina**

**témafelelősök**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Petruskáné dr. Legeza Tímea/Kovács Edina

**ELŐTERJESZTÉS**

**- a Képviselő-testülethez -**

**A Tiszavasvári Sport Klub által a Magyar Kosárlabda Szövetséghez, valamint a Tiszavasvári Sportegyesület által a Magyar Kézilabda Szövetséghez benyújtandó TAO pályázatok Sportfejlesztési Programjához szükséges nyilatkozatok rendelkezésre bocsájtásáról, a szükséges önrész biztosításáról**

**Tisztelt Képviselő-testület!**

A Tiszavasvári Sport Klub (továbbiakban: TSK) elnöke és a Tiszavasvári Sportegyesület (továbbiakban: TSE) elnöke az alábbi kéréssel fordultak az önkormányzathoz:

1. A TSK a Magyar Kosárlabda Szövetséghez 2022/2023-as évadra beadni tervezett **TAO pályázat Sportfejlesztési Programjában** - **tárgyi eszköz felújítás/beruházás jogcímen** - a tiszavasvári 2448/6 helyrajzi számon található **Városi Sportcsarnok ingatlanon tető és parketta felújítását tervezi** a mellékelt költségterv és műszaki tartalom alapján.

A Sportfejlesztési Program keretén belül a TSK az alábbi felújításokat tervezi**, tárgyi eszköz beruházás felújítás (ingatlan) jogcím** tekintetében a **Sportcsarnokban**:

**Felújítás megnevezése Tervezett beruházási érték**

**Tetőszerkezet felújítás 103.338.589 Ft.**

**Parketta (sportpadló) felújítás, építés 69.166.613 Ft.**

**Nyílászárók cseréje/felújítása**

**(menekülő ajtókra pánikzár beépítése) 2.453.640 Ft.**

**Tűzvédelmi rendszer felülvizsgálata**

**(hő- és füstelvezetés) 16.120.364 Ft.**

**Műszaki ellenőrzés 1.910.792 Ft.**

**Beruházás összköltsége: 192.989.998 Ft.**

**A TAO pályázat nyertessége esetén tervezett költségek:**

Közvetlen támogatás: 133.851.081 Ft.

Ell.szerv.fiz.díj: 1.379.908 Ft.

Közreműködői díj: 2.759.816 Ft.

Teljes támogatás: 137.990.805 Ft.

**Önrész: 59.138.917 Ft.**

A TSK 2022/2023-as évadra vonatkozó **Sportfejlesztési Programhoz szükséges önerő teljes tervezett összege: 59.138.917.- Ft.,**

1. A **TSE a** 2022/2023-as évadra **TAO pályázat Sportfejlesztési Programjában** az alábbi jogcímeken kíván pályázatot benyújtani a Magyar Kézilabda Szövetséghez:
2. **„Tárgyi eszköz felújítás/beruházás – ingatlan”** jogcímen tiszavasvári 2448/6 helyrajzi számon található **Városi Sportcsarnok ingatlanon tető- és padlóburkolat korszerűsítése:** tetőfedés megújítása, padlóburkolat cseréje, katasztrófavédelmi előírásoknak megfelelő menekülő ajtók, pánikzáras kialakítással, épület hő- és füstelvezetés korszerűsítése

**kivitelezés tervezett beruházási értéke: 191.079.206 Ft.**

**műszaki ellenőr: 1.910.792 Ft.**

**Összesen: 192.989.206 Ft.**

**A TAO pályázat nyertessége esetén tervezett költségek:**

* **tervezett TAO támogatás: 135.092.998 Ft.**
* **tervezett önrész: 57.897.000 Ft.**

1. **„Tárgyi eszköz beruházások, felújítások – nem ingatlan”** jogcímen csapatok adminisztrációjához szükséges laptop és nyomtató beszerzése, felnőtt csapat részére melegítő, mez és nadrág, szabadidőpóló, cipő beszerzése

**A TAO pályázat nyertessége esetén tervezett költségek:**

**tervezett beruházási érték: 5.054.000 Ft.**

**tervezett TAO támogatás: 3.527.112 Ft.**

**tervezett önrész: 1.526.888 Ft.**

1. **„Utánpótlás nevelés feladatainak támogatása”** jogcímen utánpótlás csapatok számára személyszállítás, étkeztetés, edzők, nevezési díjak, rendezési költségek, sporteszközök, sportfelszerelések biztosítása

**A TAO pályázat nyertessége esetén tervezett költségek:**

**tervezett beruházási érték: 52.597.900 Ft.**

**tervezett TAO támogatás: 52.597.900 Ft.**

**tervezett önrész: 0 Ft.**

**Mindösszesen** a TSE Kézilabda Szakosztályának a 2022/2023 évadra vonatkozó Sportfejlesztési programjához szükséges **önerő tervezett összege: 59.423.888 Ft.**

Hangsúlyozandó, hogy mind a TSE, mind a TSK esetében **az önerő biztosítását hitelből** kívánjuk megvalósítani a **nyertes TAO pályázat esetén**, de ennek **feltétele a kormányengedély megszerzése is.**

1. **Jogszabályi háttér:**

Magyarország helyi önkormányzatairól szóló **2011. évi CLXXXIX. törvény 13. § (1)** bekezdése alapján **a helyi közügyek**, valamint **a helyben biztosítható közfeladatok körében ellátandó helyi önkormányzati feladatok különösen:**

**15. sport, ifjúsági ügyek;**

**A sportról szóló 2004. évi I. törvény 55. § (1)-(2)** bekezdései alapján a **helyi önkormányzatok sporttal kapcsolatos feladatai**: a települési önkormányzat - figyelemmel a sport hosszú távú fejlesztési koncepciójára -: **meghatározza a helyi sportfejlesztési koncepciót, és gondoskodik annak megvalósításáról, együttműködik a helyi sportszervezetekkel, sportszövetségekkel, fenntartja és működteti a tulajdonát képező sportlétesítményeket,** megteremti az önkormányzati iskolai testnevelés és sporttevékenység gyakorlásának feltételeit, továbbá biztosítja az önkormányzati iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételeket.

Tiszavasvári Város Önkormányzata Képviselő-testülete 23/2019. (VI.26.) rendelete a sportról 2. § a) pontja szerint az önkormányzat sporttal kapcsolatos feladatai különösen a sportszervezetek támogatása, kiemelt figyelemmel az utánpótlás nevelésre. A rendelet 3. § alapján az önkormányzat a sportcélú támogatások összegéről az éves költségvetési rendeletében dönt. E döntés szerint legalább az éves költségvetés működési kiadásainak 1,2%-át sportcélú támogatásra kell fordítani. A támogatás forrásai a sport törvény alapján az állam által biztosított normatív támogatás, valamint az önkormányzat saját bevételei.

Fentieken túlmenően javaslom, hogy a Sportcsarnokban 2021. augusztus 1. napján történt viharkár következményeként szükségessé váló **felújítási munkálatokat az I. határozat-tervezetben megjelöltek szerint, helyi sportszervezetek által megpályázható TAO támogatás keretében is kíséreljük megvalósíttatni.**

Kérem a Tisztelt Képviselő-testületet az előterjesztés megtárgyalására és a határozat-tervezet elfogadására.

Tiszavasvári, 2022. február 23.

**Szőke Zoltán**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2022. (II.24.) Kt. számú**

**határozata**

(mely egyben a Tiva-Szolg Nonprofit Kft. …./2022. (II.24.) alapítói határozatának minősül)

**A Tiszavasvári Sport Klub által a Magyar Kosárlabda Szövetséghez, valamint a Tiszavasvári Sportegyesület által a Magyar Kézilabda Szövetséghez benyújtandó TAO pályázatok Sportfejlesztési Programjához szükséges nyilatkozatok rendelkezésre bocsájtásáról, a szükséges önrész biztosításáról (tárgyi eszköz beruházás ingatlan –Városi Sportcsarnok)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Kijelenti, hogy kizárólagos tulajdonát képezi a **tiszavasvári 2448/6 helyrajzi számon** nyilvántartott, a valóságban 4440 Tiszavasvári, Petőfi utca 3. szám alatt található, **kivett sportcsarnok** megnevezésű **33392 négyzetméter** nagyságú **ingatlan,** amely ingatlanon jelenleg található **a Városi Sportcsarnok megnevezésű sportlétesítmény (sportcsarnok**)**.**
2. **Kijelenti,** hogy **1. pontban körülírt sportlétesítmény 2021. augusztus 1. napján történt viharkár következményeként szükségessé váló felújítási munkálatait a jelen határozatban megjelöltek szerint, helyi sportszervezetek által megpályázható TAO támogatás keretében is megkísérli megvalósíttatni.**
3. **Kijelenti,** hogy a **megjelölt ingatlan jelzálogjoggal terhelt, forgalomképes vagyoni körbe tartozik. Ezzel összefüggésben kijelenti továbbá, hogy az ingatlanon fennálló jelzálogjog más ingatlanra történő áthelyezése érdekében a szükséges intézkedéseket haladéktalanul megteszi.**
4. 1. Kijelenti, hogy **a Tiszavasvári Sportegyesület (**székhely: 4440 Tiszavasvári, Városháza tér 4. , képviseletre jogosult: Nácsa Balázs elnök) **TAO pályázat benyújtására irányuló kérelmét**, mely a vis maior kár következtében megrongálódott sportcsarnok TAO támogatás keretében történő felújítására irányul **támogatja,** jelen határozat **1. mellékletét képező műszaki tartalommal,** a jelen határozat **6. pontjában foglalt feltételekkel.** Aszervezet általi megvalósítás esetén a használati jog biztosítása külön megállapodás tárgyát képezi.
   1. Kijeleni, hogy a **Tiszavasvári Sportklub** (székhely: 4440 Tiszavasvári, Kossuth u. 2. **,** képviseletre jogosult:Leányvári Attila elnök**) TAO pályázat benyújtására irányuló kérelmét**, mely a vis maior kár következtében megrongálódott sportcsarnok TAO támogatás keretében történő felújítására irányul **támogatja,** jelen határozat **2. mellékletét képező műszaki tartalommal,** a jelen határozat **6. pontjában foglalt feltételekkel.** Tekintettel arra, hogy a **szervezet támogatási igényét a későbbi csarnok használati igénnyel kívánja alátámasztani, az önkormányzat a használati jogot a szervezet általi megvalósítás esetén külön megállapodás keretében biztosítja.**
5. **1. Az önerő a teljes ráfordítás 30 %-a, amely a pályázat teljes támogatottsága esetén az alábbi:**

**- Tiszavasvári Sportegyesület általi megvalósítás esetén: 57.897.000 Ft.**

**- Tiszavasvári Sport Klub általi megvalósítás esetén: 59.138.917 Ft.**

Az önerő mértéke a teljes támogatási összeg mértékéhez igazodik.

* 1. **A megvalósításhoz szükséges önrész tervezett forrása: hitel, melyhez kormányengedély szükséges.**
  2. **Az önkormányzat, mint tulajdonosi jogkör gyakorló a pályázatok benyújtását az alábbi feltételekkel támogatja:**
* Meghatározott cél eléréshez szükséges feladatok tekintetében az önkormányzatot és a megvalósító szervezetet terhelő kötelezettségeket és az alapján őket megillető jogokat, **együttműködési megállapodás keretében lefektessék, kiemelt hangsúlyt fektetve az egymással szembeni elszámolás során követendő alapelvekre** legkésőbb a pályázat eredményes elbírálásáig.
* Jelen határozat 4. pontjában megjelölt szervezetek a benyújtandó pályázat műszaki tartalmának egyezősége miatt is – mindennemű kártérítési kötelezettség és költségigény nélkül - **hozzájárulnak ahhoz, hogy amennyiben mindkét szervezet eredményesen pályázik jelen határozatban megjelöltek szerint**, úgy az **önkormányzat joga kiválasztani, mely szervezettel kívánja meg megvalósítani a beruházást**. Az önkormányzat dönthet úgy, hogy **mindkét szervezet pályázati nyertessége esetén mindkét szervezet bevonásával részteljesítésekkel valósítja meg a kivitelezés**t, vagy **megosztja a munkanemeket, amennyiben az a tulajdonos érdekében áll a megjelölt cél,** az esetlegesen szükségessé váló **pótmunkák és a költséghatékonyság szempontjából.**
* **Jelen határozat 4. pontjában megjelölt szervezetek** – mindennemű kártérítési kötelezettség és költségigény nélkül - **hozzájárulnak ahhoz, hogy az** önkormányzat dönthet úgy, hogy **mindkét szervezet pályázati nyertessége esetén sem valósítja meg a beruházást, amennyiben arra a szükséges saját önerőt hitelfelvétel útján nem tudja biztosítani, különösen ide értve a kormányengedély hiányát.**
* **Jelen határozat 4. pontjában megjelölt szervezetek és az önkormányzat** kölcsönösen minden támogatást megadnak egymásnak bármely állami támogatás és **egyéb támogatási konstrukció elnyeréséhez szükséges sikeres pályázat megtételéhez.**
* Az önkormányzat tulajdonában álló ingatlanon megvalósuló beruházás, felújítás eredményeként létrejövő **növekmény/vagyongyarapodás ingyenesen az önkormányzat tulajdonába kerül.**

1. Felkéri a 4. pontban megjelölt szervezetek vezetőit, hogy a pályázat elbírálását követően a döntésről tájékoztassa az önkormányzatot.
2. Felhatalmazza polgármestert Tao tv. szerinti támogatáshoz – a benyújtó szervezetek részére akár hiánypótlás keretében előírt - és az **állami támogatás nyújtásához szükséges nyilatkozatokat, hozzájárulásokat, egyéb dokumentumokat elkészíti, aláírja, vagy azok elkészítésében szükség szerint együttműködik.**

**Határidő**: 1.- 4. pont: azonnal **Felelős**: Szőke Zoltán polgármester

1. pont esetében esedékességkor

**HATÁROZAT-TERVEZET II.**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2022. (II.24.) Kt. számú**

**határozata**

**A Tiszavasvári Sportegyesület által a Magyar Kézilabda Szövetséghez benyújtandó TAO pályázatok Sportfejlesztési Programjához szükséges nyilatkozatok rendelkezésre bocsájtásáról, a szükséges önrész biztosításáról (tárgyi eszköz beruházás nem ingatlan, utánpótlás nevelés feladatok)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. **Kötelezettséget vállal** a **Tiszavasvári Sportegyesület** Magyar Kézilabda Szövetséghez benyújtandó, **nyertes TAO pályázat Sportfejlesztési Programjának** – „*tárgyi eszköz beruházások, felújítások nem ingatlan*”, valamint „*Utánpótlás nevelés feladatainak támogatása*”jogcímen - megvalósításához **szükséges önrész biztosítására**, az alábbiak szerint:

Az 1. pontban megjelölt jogcímek megvalósításához **szükséges önerő mértéke** – nyertes TAO pályázat esetén, teljes támogatottság esetén - **1.526.888 Ft.**

Az önerő mértéke a teljes támogatási összeg mértékéhez igazodik.

2. Felkéri a jegyzőt, hogy jelen határozat 1. pontjának megvalósulása esetén szükséges fedezet biztosítására tegyen javaslatot a 2023. évi költségvetési rendelet elfogadásakor.

3. Felkéri a Tiszavasvári Sportegyesület vezetőjét, hogy a pályázat elbírálását követően a határozatról tájékoztassa az önkormányzatot.

4. Felhatalmazza a polgármestert, hogy a határozat 1. számú mellékletét képező tulajdonosi hozzájáruló nyilatkozatot és az önrész rendelkezésre bocsájtásáról szóló nyilatkozatot, valamint az építési beruházásról szóló nyilatkozatot aláírja.

**Határidő**: esedékességkor **Felelős**: Szőke Zoltán polgármester

Dr. Kórik Zsuzsanna jegyző