**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. február 24-én tartandó rendes ülésére**

Az előterjesztés tárgya: Az MLSZ-hez benyújtandó TAO támogatás iránti kérelemhez való hozzájárulás

Melléklet: Helyszínrajz

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/3744-1/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. február 23.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**Az MLSZ-hez benyújtandó TAO támogatás iránti**

**kérelemhez való hozzájárulás**

Tisztelt Képviselő-testület!

A Tiszavasvári Sportegyesület, azzal keresett meg, hogy a 2022/2023 évadra vonatkozóan a Magyar Labdarúgó Szövetséghez (továbbiakban: MLSZ) Sportfejlesztési Programot kíván benyújtani, a Tiszavasvári, Fehértói u. 2/B. szám alatti 2438 hrsz-ú Sportpályára egy műfüves pálya kialakításával.

Az MLSZ által támogatott pályázatok 100 % támogatottságúak, így önerő biztosítása nem szükséges.

A Sportfejlesztési Program az alábbiakat tartalmazza:

* Műfüves pálya 20x40 (22x42=924m2)

Viacolor járdával, drainrendszerrel, szivárgóréteg alépítménnyel, 4cm műfű parafa granulátummal, és rugalmas alátéttel. Világítás, palánk nélküli kivitelezést figyelembe véve, kitermelt föld helyszíni deponálásával.

* Edzés szintű pályavilágítás

Világítás kiépítése kompletten, 200 lux átlagos horizontális megvilágításához szükséges darabszámú, teljesítményű  fényvetővel, elektromos tervekkel, beüzemelve. A tervezett világítás a 20x40m labdarúgó kispálya magas színvonalú, emelt edzésszintű világítására alkalmas. 4db 12m oszlopon 4x2db 1000W fényvető.

* Palánk

Fix foci pályapalánk 1,1m magas, időjárás álló 18 mm vastag fehér színű rétegelt lemezből, tüzihorganyzott oszlopokkal, lebetonozva.

Tervezett beruházási érték: 35.803.600 Ft

Tervezett TAO támogatás: 35.803.600 Ft

Tervezett önrész: 0 Ft

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. február 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (II.24.) Kt. számú**

**határozata**

**Az MLSZ-hez benyújtandó TAO támogatás iránti**

**kérelemhez való hozzájárulás**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 15. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **Támogatja, és az ingatlan tulajdonosaként hozzájárul ahhoz, hogy a Tiszavasvári Sportegyesület az Magyar Labdarúgó Szövetséghez TAO támogatás iránt kérelmet nyújtson be, a Tiszavasvári, Fehértói u. 2/B. szám alatti 2438 hrsz-ú ingatlanon műfüves pálya kialakítására, a határozat mellékletét képező tartalommal.**

**2. Felhatalmazza a polgármestert, hogy a pályázat benyújtásához szükséges dokumentumokat, nyilatkozatokat adja ki, illetve írja alá.**

**Határidő**: Azonnal **Felelős:** Szőke Zoltán polgármester