**ELŐTERJESZTÉS**

Tiszavasvári Város Önkormányzata Képviselő-testületének

**2022. február 24-én** tartandó **rendes nyílt** ülésére

**Az előterjesztés tárgya:** **Ebrendészeti feladatellátási megállapodás megkötéséről**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/990/2022.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. sz. melléklet 1. pont 9. alpont |
| Pénzügyi és Ügyrendi Bizottság | SZMSZ 4. melléklet 1. pont 15. alpont |

**Az ülésre meghívni javasolt szervek, személyek:**

|  |  |
| --- | --- |
| Somogyi Krisztián vállalkozó | megfoglak76@gmail.com |
|  |  |
|  |  |

Tiszavasvári, 2022. február 18.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Ebrendészeti feladatellátási megállapodás megkötéséről**

**Tisztelt Képviselő-testület!**

2022. január 1-jén lépett hatályba a kóbor állat befogásával, tulajdonjog átruházásával és elhelyezésével kapcsolatos feladatok ellátásának részletes szabályairól szóló 785/2021. (XII.27.) kormányrendelet.

E rendelet hatálya a települési önkormányzatok feladatain túlmenően kiterjed - a korábbiaktól eltérően – az állatvédelmi hatósági jogkörben eljáró jegyzői kóbor állatok befogásával, elhelyezésével és tulajdonjogának átruházásával kapcsolatos feladataira is.

Az önkormányzat (képviseletében a polgármester) és a jegyző ezen feladatai ellátására megállapodást köthet ebrendészeti telep üzemeltetőjével.

2022 januárjában árajánlatok bekérésére került sor ezen önkormányzati feladatok ellátására.

Az árajánlatok az alábbi szervezetektől kerültek bekérésre:

1. Hajdúnánási Közös Önkormányzati Hivatal

Városfejlesztési és Üzemeltetési Iroda

4080 Hajdúnánás

Köztársaság tér 1.

2. NYÍRVV Nyíregyházi Városüzemeltető és

Vagyonkezelő Nonprofit Kft.

4403 Nyíregyháza

Tüzér u. 2-4.

3. Borsodi Közszolgáltató Nonprofit Kft.

3780 Edelény

Borsodi út 4.

4. Somogyi Krisztián ev.

3360 Heves

Munkácsy M. u. 69.

Árajánlat kizárólag Somogyi Krisztián vállalkozótól érkezett. Vele már a korábbi években is egyedi megrendelésekkel végezte az önkormányzat a kóbor kutyák befogása tevékenységet.

**Somogyi Krisztián vállalkozó árajánlata a következő:**

***„Ajánlatra vonatkozó terület:*** *Tiszavasvári város*

***Feladat ellátásának időpontja:*** *megrendelővel előzetesen egyeztetett időpontban, havonta 1 alkalommal*

***Szolgáltatás díja:******280.000 Ft +ÁFA / hó + 20.000 Ft+Áfa / kiszállás***

*A szolgáltatás tartalmazza:*

* *a 2022. január 1. napjától hatályba lépett új, a kóbor állat befogásával, tulajdonának átruházásával és elhelyezésével kapcsolatos feladatok ellátásának részletes szabályairól szóló 785/2021.(XII.27.) Korm. rendelet szerinti szabályok betartása melletti szolgáltatást.*
* *alkalmanként maximum 8-9 db kutya befogása (amennyiben kisebb testű kutyák kerülnek befogásra, kedvezmény személyes megállapodás alkalmával lehetséges)*
* *a feladat ellátása havi 1 alkalommal*

*A szolgáltatás kiegyenlítése számla ellenében 8 napon belül.”*

Az előző évek ebbefogási áraihoz képest ez az ár most minimális emelkedést mutat, a jogszabályi környezet változása, szigorodása által a vállalkozóra is rótt, jelentős anyagi ráfordítást igénylő terhek miatt. A korábbi években az ebbefogás ára 250.000 Ft+ÁFA/alkalom volt.

Javaslom a fent vázolt ismeretek alapján Somogyi Krisztián vállalkozóval egy háromoldalú megállapodás megkötését a jogszabályi feltételeknek való megfelelés érdekében.

A szerződés-tervezet egységes szerkezetben szerepel a határozat-tervezet mellékleteként.

**Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni**.

Tiszavasvári, 2022. február 18.

**Szőke Zoltán**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (II. 24.) Kt. számú**

**határozata**

**Ebrendészeti feladatellátási megállapodás megkötéséről**

Tiszavasvári Város Önkormányzata Képviselő-testülete **Ebrendészeti feladatellátási megállapodás megkötéséről** szóló előterjesztéssel kapcsolatban az alábbi határozatot hozza:

1. Dönt arról, hogy a határozat 1. mellékletét képező ebrendészeti feladatellátási megállapodást **elfogadja**:
2. Felkéri a **polgármestert és a jegyzőt a szerződés aláírására.**
3. Felkéri a polgármestert, hogy a **döntésről tájékoztassa** **az érintett feleket és gondoskodjon a szerződés mindenki által történő aláírásáról.**

**Határidő:** 2022. március 1. **Felelős:** Szőke Zoltán polgármester

MEGÁLLAPODÁS

**Az önkormányzat feladatkörébe tartozó ebrendészeti tevékenység ellátására**

Amely létrejött egyrészt **Somogyi Krisztián** egyéni vállalkozó, a Hevesi Ebrendészeti Telep ügyvezetője (egyéni vállalkozói igazolvány száma: 14819697, adószáma: 65306493-2-30, székhelye: 3360 Heves, Munkácsy Mihály út 19., a továbbiakban: Vállalkozó), másrészt

**Tiszavasvári Város Önkormányzata** (képviseli: Szőke Zoltán polgármester, 4440 Tiszavasvári, Városháza tér 4. szám, adószám: 15732468-2-15, PIR szám: 732462, a továbbiakban: Önkormányzat)

és a **Tiszavasvári Polgármesteri Hivatal** (képviseli: dr. Kórik Zsuzsanna jegyző, 4440 Tiszavasvári, Városháza tér 4. szám, adószám: 15404761-2-15, PIR szám: 404761) között,

Az állatok védelméről és kíméletéről szóló 1998. évi XXVIII. törvényben meghatározott (a továbbiakban: Ávtv.) kötelező önkormányzati feladatellátást, Tiszavasvári Város belterületén a kóbor állatok befogását, valamint a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendelet (a továbbiakban: Korm. rendelet) alapján az Önkormányzat feladatkörébe tartozó ebrendészeti tevékenység ellátását az Önkormányzat ebrendészeti telepet működtető Vállalkozóval biztosítja jelen szerződés keretei között az alábbiakban:

1. Az Ávtv.-ben meghatározott jegyzői állatvédelmi hatósági feladatok ellátására - kóbor állat tulajdonjogának átruházása, végleges elhelyezése, valamint életének megengedett módon történő kioltása – szintén jelen szerződés rendelkezései irányadóak, azzal, hogy a Vállalkozó vállalja ezen feladatok ellátását is, azokban a jegyzővel együttműködik.
2. Vállalkozó kijelenti, hogy a Korm. rendeletben foglalt feltételeknek megfelel, illetve legkésőbb a Korm. rendeletben biztosított határidőre – 2022. június 30. – az ebrendészeti telep működésére és az állatok elhelyezésére vonatkozó feltételeket teljesíti, különös tekintettel a Korm. rendeletben előírt állatok nyilvántartására és a telep működtetésére vonatkozó feltételekre.
3. Vállalkozó kijelenti, és vállalja, hogy megállapodás szerinti feladat teljesítéséhez megfelelő gyakorlattal, szakértelemmel, tapasztalattal, és a feladat ellátásához szükséges engedélyekkel a szerződés teljes időtartama alatt rendelkezik.
4. A Vállalkozó vállalja a vonatkozó jogszabályokban meghatározott módon az ebrendészeti tevékenység ellátását és a település belterületének szükség szerinti rendszeres, de legalább kéthetenkénti rendszerességgel történő bejárását az ott található kóbor állatok felderítése érdekében, továbbá azt, hogy lakossági bejelentés alapján is kimegy a helyszínre.
5. A Vállalkozó vállalja az alábbiak teljesítését:
6. a kóbor állat befogását a lehető legrövidebb időn belül, de legkésőbb a bejelentést követő 24 órán belül meg kell kísérelnie, és sikertelen befogás esetén a kóbor állat befogását 24 órán belül ismételten meg kell kísérelnie,
7. közintézmény 100 méteres körzetében előforduló vagy a lakosságra fenyegetést jelentő kóbor állat fogását haladéktalanul, de legkésőbb 4 órán belül meg kell kísérelnie, és a befogási kísérletet mindaddig folytatni kell, amíg az eredményre nem vezet.
8. Az Önkormányzat vállalja, hogy az előző pontokban leírt feladatok ellátásáért a Vállalkozó részére havonta **300.000 Ft + ÁFA** összegű díjat megfizeti a Vállalkozó OTP Bank Zrt-nél vezetett 11739047-20023096-00000000 számú számlaszámára, a számla kiállítását követő nyolc napon belül.

Ezen havidíj tartalmazza a Vállalkozó összes felmerült költségét (befogás, szállítás, állategészségügyi szolgáltatások biztosítása, tartás). Plusz költségeket az önkormányzat részére nem számol fel.

Ezen havidíj tartalmazza jelen szerződés 5.a) és b) pontjaiban leírt rendkívüli eseteket is.

1. Jelen Megállapodást a Felek 2022. március 1. napjától határozatlan időre kötik azzal, hogy azt bármelyik Fél hatvan napos felmondási idővel felmondhatja a másik Félhez intézett írásbeli nyilatkozatával.
2. A jelen Szerződést bármely Fél jogosult azonnali hatállyal megszüntetni írásban, amennyiben a másik Fél a jelen Szerződésből eredő bármely lényeges kötelezettségét súlyosan megszegi és írásos felszólításra sem orvosolja.
3. A Felek a kapcsolattartás formáját az alábbiak szerint határozzák meg:

* Vállalkozó részéről a kapcsolattartó neve, telefonszáma, e-mail címe:

Somogyi Krisztián, +36703632063, [megfoglak76@gmail.com](mailto:megfoglak76@gmail.com)

* Önkormányzat részéről a kapcsolattartó neve, telefonszáma, e-mail címe:

Fodor István közterület-felügyelő,

+36305894260, [kozteruletfelugyelo@tiszavasvari.hu](mailto:kozteruletfelugyelo@tiszavasvari.hu);

Horváth Tímea igazgatási ügyintéző,

+36305623234, [horvath.timea@tiszavasvari.hu](mailto:horvath.timea@tiszavasvari.hu)

10.) Adatvédelem, átláthatóság

Megrendelő (a továbbiakban e pont alkalmazásában: Adatkezelő) tájékoztatja a Vállalkozót, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Vállalkozót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Vállalkozót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Vállalkozónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Vállalkozó jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Megrendelő kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés a) pontja alapján átlátható szervezetnek minősül, melyről szóló nyilatkozat a szerződés mellékletét képezi.

**Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés …. pontja alapján átlátható szervezetnek minősül,** melyről szóló nyilatkozat a szerződés mellékletét képezi. Tudomásul veszi, hogy amennyiben a szerződés fennállása alatt e téren változás következik be, azt kötelező haladéktalanul a Megrendelő felé jelezni.

Vállalkozó képviselője büntetőjogi felelőssége tudatában nyilatkozik, hogy a társaság jogképes, bejegyzett és az ajánlatban benyújtott adataiban változás nem történt, és a jelen szerződés aláírására teljes körű felhatalmazással rendelkezik.

1. Jelen Megállapodásban nem szabályozott kérdésekben az Ávtv., a Korm. rendelet és a Ptk. szabályai az irányadók.

Tiszavasvári, 2022. február ….

…………………………… …………………………

Szőke Zoltán Somogyi Krisztián

polgármester Vállalkozó

……………………………

Dr. Kórik Zsuzsanna

jegyző